— Цяжка сёння напісаць пра спорт песню такога ўзроўню, як, напрыклад, “Трус не играет в хоккей”: сышоў той час, калі баталіі на лёдзе або газоне былі для нашых людзей больш чым проста спаборніцтвамі. Таму і сучасныя аўтары песень адпаведных эмоцый перажыць не могуць. Але дзве кампазіцыі мне спадабаліся — ад гуртоў “Laurynienka” ды “Mashin’Gun”. Драйвовыя такія — тое, што трэба для заўзятараў. Агульнае ж пажаданне тым, хто мае намер сачыняць пра спорт, — больш дбайна прапісваць тэматыку, тэксты абавязкова павінны ўтрымліваць нюансы, “збожжа”, якое характарызуе той ці іншы від спорту. Падобныя конкурсы, канешне ж, патрэбныя. І для спартсменаў — ім, упэўнены, будзе прыемна пачуць песні пра тое “мастацтва”, якому яны прысвяцілі жыццё; і для аўтараў кампазіцый, паколькі, я лічу, яны наогул павінны спрабаваць сябе ў напісанні твораў на самыя розныя тэмы. І выдатна, што праект гэты беларускамоўны!